
На основу члана 57. Правилника о ближем уређивању поступка набавки у Агенцији за осигурање депозита (О.бр.ПС-546/20, О.бр.ПС-1004/23 и О.бр. ПС-1215/24) који се односи на набавке на које се Закон о јавним набавкама не примењује, дана 1.9.2026. године
АГЕНЦИЈА ЗА ОСИГУРАЊЕ ДЕПОЗИТА

објављује
ПОЗИВ ЗА ДОСТАВЉАЊЕ ПОНУДА
у поступку набавке услуга у области заштите од пожара
Агенција за осигурање депозита, Београд, ул. Кнез Михаилова бр. 2, спроводи поступак прикупљања понуда за пружање услуга у области заштите од пожара.
Предмет и опис услуге

Агенција за осигурање депозита као послодавац спроводи поступак прикупљања понуда за пружање услуга у области заштите од пожара, у складу са одредбама Закона о заштити од пожара (Службени гласник РС, бр. 111/09, 20/15, 87/18 и 87/18 – др. закони).
Услуге у области заштите од пожара за потребе Наручиоца подразумевају:

1. пружање услуга лица за превентивну заштиту од пожара (референт заштите од пожара) и то:

· праћење прописа у области заштите од пожара и указивање на обавезе Агенције по тим прописима,
· учествовање у припреми аката из области заштите од пожара и старање о њиховој примени, 
· сарадња са органом надлежним за унутрашње послове и спровођење мера заштите од пожара које одреди надлежни инспекцијски орган, 
· организовање, спровођење и контролу примене мера заштите од пожара, 
· обављање и других послова и задатака из области заштите од пожара у складу са позитивним прописима.
2. организовање и спровођење основне обуке и практичне провере знања из области заштите ол пожара.
Релевантне напомене:

Агенција је закупац – корисник пословног простора oквирне површине 1.000 м2. Постављање одговарајућих знакова упозорења, опасности, забрана и упутстава у случају пожара израда плана евакуације и означавање праваца евакуације и противпожарних путева, старање и исправности, размештају и контроли опреме, уређаја и средстава за гашење пожара су обавеза закуподавца – власника пословног простора. 
Поред наведеног, Агенција као закупац користи простор у оквиру складишног објекта који се налази у Инђији, Североисточна радна зона, Пинц 1 66, укупне површине од 1.050 м2, који се састоји од складишног простора, три канцеларијске просторије и два мокра чвора. Наведени пословни простор користи се за одлагање и чување документарног материјала Агенције и финансијских институција у стечају и ликвидацији чији је Агенција стечајни, односно ликвидациони управник. 
У моменту сачињавања позива Агенција има укупно 33 запослених. Агенција нема запослена лица која су распоређена на пословима у пословном простору у Инђији.
Агенција има Правила заштите од пожара, као и Програм обуке из области заштите од пожара на који је прибављена сагласност Министарства унутрашњих послова – Сектора за ванредне ситуације.
Од ангажованог референта заштите од пожара очекује се периодични обилазак и пружање услуга у области заштите од пожара како за пословни простор на локацији седишта Агенције, Кнез Михаилова 2, тако и за простор у Инђији, Североисточна радна зона, Пинц 1 66, а у знатно мањем обиму, сходно чињеници да у простору у Инђији нису распоређени запослени у Агенцији.
Услови:
За пружање услуга из области заштите од пожара може се пријавити привредно друштво, односно друго правно лице које испуњава услове утврђене позитивним прописима и има овлашћење Министарства унутрашњих послова за обављање ових послова.

У случају прихватања понуде, уговор се закључује на период од једне године, а плаћање се врши у једнаким месечним износима.  
Начин и рок подношења понуда:
Како би Агенција могла да сагледа квалификованост и компетентност понуђача, неопходно је да понуда садржи следеће информације и податке:

· копију важеће лиценце за обављање послова организовања заштите од пожара у субјектима друге и треће категорије угрожености од пожара;

· референтну листу корисника услуга са којима је понуђач сарађивао или сарађује;
· цену месечне услуге изражену у динарима без ПДВ-а и са ПДВ-ом;
· рок важења понуде (најмање 60 дана),

· друге податке који могу бити од значаја за доношење одлуке.
Понуде се достављају електронским путем на мејл адресе: 

vesna.pertoriv@aod.rs
brankica.novicic@aod.rs 

Рок за достављање понуда је петак, 4. септембар 2026. године, до 12:00 часова.
ПРИЛОГ 1 - ОБРАЗАЦ ПОНУДЕ

1) ОПШТИ ПОДАЦИ О ПОНУЂАЧУ

	Назив понуђача:

	

	Адреса понуђача:

	

	Матични број понуђача:
	

	Порески идентификациони број понуђача (ПИБ):
	

	Име особе за контакт:
	

	Електронска адреса понуђача (e-mail):

	

	Телефон:
	

	Број рачуна понуђача и назив банке:

	

	Лице овлашћено за потписивање уговора

